રેનોની કાર રોડ પર અને ટ્રેક પર એમ બંને રીતે સફળ જઇ રહી હોવા છતાં કંપની દર મહિને અબજો ફ્રાન્કની ખોટ ખાઇ રહી હતી અને 1984માં તેણે 12.5 અબજની ખોટ નાધાવી. સરકારે દરમિયાનગીરી કરતાં જયોર્જ બેસીને ચેરમેન તરીકેની જવાબદારી સાપી. તેમણે ખર્ચ પર નોંધપાત્ર કાપ મૂકયો. રેનોની ઘણી ગૌણ મિલકતો વેચી દીધી, મોટરસ્પોર્ટમાં કંપનીની સામેલગીરી લગભગ સંપૂર્ણપણે પાછી ખચી લીધી તથા ઘણાં કર્મચારીઓની છટણી કરી હતી. પગલાંઓના પરિણામરૂપે 1986 સુધીમાં ખોટ અડધી થઇ ગઇ, પરંતુ નવેમ્બર 1986માં સામ્યવાદી આતંકવાદી જૂથ એકશન ડિરેકટ દ્વારા તેમની હત્યા કરવામાં આવી. તેમના સ્થાને રેમન્ડ લેવિ કંપનીના નવા ચેરમેન બન્યા. લેવિએ પણ બેસીના પગલે ચાલવાનું જારી રાખ્યું, જેના પરિણામે 1987ના અંત સુધીમાં કંપની આર્થિક રીતે સ્થિર થઇ ગઇ હતી.